
EDICTE


En data 1 de juliol de 2024, l’Alcaldia ha dictat Resolució d’Alcaldia per la que s’ordenava la incoació de l’expedient per procedir a l’elaboració l’expedient per l’elaboració de les bases i convocatòria de subvencions per la rehabilitació de façanes dels immobles per l’any 2024.

El Ple de l’Ajuntament de Bellvís, en sessió ordinària de data 11 de juliol de 2024, va aprovar inicialment l’Ordenança municipal reguladora de les bases de les subvencions per a la rehabilitació de façanes dels immobles, any 2024, el text íntegre de les quals consta a l’expedient.

La Junta de Govern Local, en sessió de data 15 d’octubre de 2024, va aprovar la convocatòria corresponent a l’any 2024, per un import total de 1.500 euros, amb càrrec a l’aplicació pressupostària de despeses 48.000/231 – Atencions benèfiques i assistencials, del pressupost municipal per a l’exercici 2024. 

El termini per a la presentació de les sol·licituds és obert durant el termini en què es mantingui vigent aquesta ordenança i existeixi partida pressupostària al pressupost de despeses de l’ajuntament de l’exercici corresponent. 

Les sol·licituds d’ajuts econòmics es formularan davant l'Ajuntament en sol·licitar la llicència corresponent, en els models oficials i acompanyant la següent documentació:

a) projecte tècnic subscrit per tècnic competent i visat pel corresponent col·legi professional,
quan la intervenció sobre l'edifici així ho exigeixi.
b) En la resta dels casos :
	- memòria explicativa de l'actuació
	- pressupost detallat per partides
	- plànol de l’actuació.


c) Document públic acreditatiu de la propietat.
d)   Consentiment dels ocupats per qualsevol títol de l’habitatge objecte de rehabilitació, quan es tracti de persones diferents del propietari que sol·licita la subvenció.
e) Qualsevol document que l'Ajuntament cregui necessari o exigeixi el tècnic municipal.


Bellvís, a la data de la signatura electrònica.





L’alcaldessa
Silvia Escalé Farrera

